**Κόνιτσα 8/1/2020**

**ΔΕΛΤΙΟ ΤΥΠΟΥ**

Συνάντηση Δημάρχου Κόνιτσας με τον Δήμαρχο Ντάργουιν Αυστραλίας

Στις 3 Ιανουαρίου 2020 πραγματοποιήθηκε στην Πυρσόγιαννη συνάντηση του Δημάρχου Κόνιτσας κ. Νικολάου Εξάρχου με τον Πυρσογιαννίτη Δήμαρχο του Ντάργουιν Αυστραλίας κ. Κωνσταντίνο Βατσκαλή. Στη συνάντηση παρευρέθηκε ο Πρόεδρος της Κοινότητας Πυρσόγιαννης κ. Μιχάλης Βατσκαλής.

Στη συνάντηση συζητήθηκαν θέματα κοινού ενδιαφέροντος, που αφορούν στον τρόπο λειτουργίας της Αυτοδιοίκησης και τονίστηκε η δυναμική παρουσία του ελληνικού στοιχείου στο Ντάργουιν.

Αποτελεί τιμή για την Πυρσόγιαννη και γενικά για το Δήμο μας η ανάδειξη στο αξίωμα του Δημάρχου πόλης του εξωτερικού ενός συντοπίτη μας.

Του ευχόμαστε καλή δύναμη στο δύσκολο και σπουδαίο έργο του, δημιουργική και αποδοτική θητεία με αντοχή και επιμονή.

 Από το Γραφείο Δημάρχου